CELEX: 62017CN0481
Language: hu
Date: 2017-08-09 00:00:00
Title: C-481/17. sz. ügy: Az Administrativen sad Veliko Tarnovo (Bulgária) által 2017. augusztus 9-én benyújtott előzetes döntéshozatal iránti kérelem – Nikolay Yanchev kontra Direktor na direktsia „Obzhalvane i danachno-osiguritelna praktika” (ODOP) Veliko Tarnovo pri Tsentralno upravlenie (TSU) na Natsionalnata agentsia za prihodite (NAP)

30.10.2017   
            
            
               HU
            
            
               Az Európai Unió Hivatalos Lapja
            
            
               C 369/5
            
         Az Administrativen sad Veliko Tarnovo (Bulgária) által 2017. augusztus 9-én benyújtott előzetes döntéshozatal iránti kérelem – Nikolay Yanchev kontra Direktor na direktsia „Obzhalvane i danachno-osiguritelna praktika” (ODOP) Veliko Tarnovo pri Tsentralno upravlenie (TSU) na Natsionalnata agentsia za prihodite (NAP)
   (C-481/17. sz. ügy)
   (2017/C 369/06)
   Az eljárás nyelve: bolgár
   
      A kérdést előterjesztő bíróság
   
   Administrativen sad Veliko Tarnovo
   
      Az alapeljárás felei
   
   
      Felperes: Nikolay Yanchev
   
      Alperes: Direktor na direktsia „Obzhalvane i danachno-osiguritelna praktika” (ODOP) Veliko Tarnovo pri Tsentralno upravlenie (TSU) na Natsionalnata agentsia za prihodite (NAP)
   
      Az előzetes döntéshozatalra előterjesztett kérdések
   
   
               1)
            
            
               Úgy kell-e értelmezni a Bolgár Köztársaság által a mezőgazdasági üzemek beruházásai javára adómentesség formájában biztosított, 546/2010. sz. állami támogatást az EUMSZ 107. cikk (3) bekezdésével összeegyeztethetőnek minősítő, az EUMSZ 108. cikk (3) bekezdése alapján 2011. február 11-én hozott, C(2011)863 végleges bizottsági határozat 16. pontját, hogy egyrészt a Bizottság hatásköreire, másrészt pedig az eljárási autonómia és a jogbiztonság alapelveinek kifejeződésére tekintettel megengedhető az olyan nemzeti szabályozás alkalmazása, amely szerint csupán ajánlásként és nem jogvesztő határidőként kell értékelni a hivatkozott pontban előírt, a nyújtott állami támogatás feltételei teljesülésének ellenőrzésével kapcsolatos határidőt?
            
         
               2)
            
            
               Az arányosság elvének figyelembevételével, egymással összefüggésben és teleológiai szempontból úgy kell-e értelmezni [az említett] bizottsági határozat 7., 8., 14. és 45. pontját, hogy a támogatás jogszerű elnyerése/jogszerű igénybevétele csak a kifejezetten a hivatkozott határozatban megnevezett olyan nemzeti jogszabályok betartásától függ, amelyekkel az állami támogatás alkalmazására sor kerül, vagy megengedhető, hogy a nemzeti jogban szereplő olyan további feltételek betartását írják elő, amelyekkel nem azokat a célkitűzéseket követik, amelyek az állami támogatás biztosítására szolgálnak?